Saya mau tau Peristiwa dari 27 Februari. Jelaskan dalam bahasa melayu

1594 - Henri IV dari Perancis dimahkotakan sebagai Raja di Katedral Chartres berdekatan Paris, memulakan wangsa Bourbon.

1617 - Empayar Sweden menandatangani Perjanjian Stolbovo untuk mengakhiri Perang Ingria dengan Rusia, dan mendapat pemilikan wilayah yang banyak.

1626 - Yuan Chonghuan dilantik sebagai Pentadbir Liaodong, selepas memimpin rakyat China untuk menumpaskan kemaraan orang Manchu pimpinan Nurhaci.

1700 - Pulau New Britain ditemui.

1797 - Bank England mengeluarkan duit kertas satu paun dan dua paun pertama.

1801 - Ibu negara baharu Amerika Syarikat, bandar terancang Washington, D.C. diletakkan di bawah bidang kuasa Kongres.

1844 - Republik Dominika merdeka daripada Haiti.

1860 - Abraham Lincoln berucap di Cooper Union di Bandar Raya New York yang banyak menyumbang kepada kejayaan beliau meraih jawatan Presiden Amerika Syarikat.

1861 - Tentera Rusia menembak ke arah orang ramai yang membantah pemerintahan Rusia ke atas Poland. Lima orang terbunuh.

1933 - Bangunan Reichstag di Berlin dibakar (gambar), menjadi satu titik penting dalam penubuhan rejim Nazi di Jerman.

1940 - Martin Kamen dan Sam Ruben menemui karbon-14.

1942 - Perang Dunia Kedua: Dalam Pertempuran Laut Jawa, seangkatan penyerang Berikat ditumpaskan oleh tentera Jepun berhampiran kepulauan Hindia Timur Belanda.

1945 - Lubnan mengisytiharkan kemerdekaan.

1963 - Republik Dominika menyambut presiden undian pertamanya, iaitu Juan Bosch, sejak tumbangnya rejim diktator Rafael Trujillo.

1963 - Perletakan batu asas Masjid Negara yang disempurnakan oleh DYMM Yang di-Pertuan Agong Tuanku Syed Putra ibni al-Marhum Syed Hassan Jamalullail di Kuala Lumpur.

1964 - Kerajaan Itali meminta bantuan untuk mengelakkan Menara Condong Pisa daripada tumbang.

1967 - Negara Dominika merdeka daripada United Kingdom.

1974 - Majalah People diterbitkan buat julung kalinya.

1976 - Republik Demokratik Arab Sahrawi diisytiharkan di Sahara Barat.

1986 - Senat Amerika Syarikat membenarkan sesi perbahasannya diuji siar melalui televisyen.

1991 - Perang Teluk: Presiden Amerika Syarikat George H. W. Bush mengumumkan bahawa "Kuwait sudah dibebaskan".

1996 - Francais media Pokémon dilancarkan dengan versi pertama permainan itu, Poketto Monsutā Aka Midori.

1999 - Olusegun Obasanjo menjadi presiden undian pertama Nigeria sejak pertengahan tahun 1983.

2004 - Pengeboman kapal Superferry oleh kumpulan Abu Sayyaf meragut 116 nyawa dalam serangan pengganas paling dahsyat dalam sejarah Filipina.

2010 - Gempa bumi 8.8 Mw melanda persisiran Kawasan Maule di Chile, mengorbankan lebih 700 orang dan menghasilkan tsunami.

2011 - The King's Speech memenangi empat Oscar termasuk Filem Terbaik di Anugerah Akademi ke-83.

2011 - Beji Caid el Sebsi menjadi Perdana Menteri Tunisia selepas Mohamed Ghannouchi meletak jawatan akibat bantahan berterusan.

2012 - Abd Rabbuh Mansur Al-Hadi mengangkat sumpah sebagai Presiden Yaman selepas pengunduran Ali Abdullah Saleh.